امریکہ میں صدارتی انتخابات کے نتائج کے بعد ایک غیر یقینی کیفیت پھیل گئی تھی۔ ہیلری کلنٹن ایک مضبوط امیدوار تھی۔ امریکیوں کو بھی ڈونلڈ ٹرمپ کی کامیابی کا یقین نہیں تھا ۔انتخابات سے پہلے جب ٹیلی ویژن پر صدارتی مباحثہ ہوا تو اس میں بھی ہیلری کلنٹن نے واضح برتری لی تھی اور یہی گمان کیا جا رہا تھا کہ امریکہ کی اگلے چار سال کے لیے صدر ہیلری کلنٹن ہی ہو ں گی۔ مگر نتائج اس کے برعکس نکلے اور ڈونلڈ ٹرمپ امریکہ کے صدر بن گئے۔ ٹرمپ کے صدر بننے کے بعد احتجاج بھی لیے گئے مگر دھرنا نہیں دیا گیا۔ شائد امریکیوں کو دھرنا دینا نہیں آتا۔ امید کی جاتی ہے کہ جلد ہی وہاں کی کسی یونیورسٹی میں عمران خان اور طاہر القادری دھرنا سیاست پڑھانا شروع کریں گے۔